Akmenytė
Padavimas kalba, kad labai seniai palei Lėvens upę velnias nešęs didelį maišą akmenų prikrovęs. Maiše tarp mažų akmenų buvęs didelis akmuo. Tai tas didysai akmuo nusmuko maišo galan ir pratrynė maišo galą. Netrukus maišas praplyšo, ir tas didysai akmuo šlamokšt ir nukrito Smilgių kaimo ganyklose. Tada per tą skylę bir bir ir pabiro akmenys. Pribyrėjo akmenų pilnas laukas. Tai nuo tada Lėvens upės pakrantėje šitie akmenys atsirado ir dabar tebėra, todėl ir ta vieta vadinama Akmenyte. O Smilgių arklių ganykloje dar ir dabar teberiogso tas didysai velnio pamestas akmuo.

Padavimai
Padavimai apie akmenis
Padavimai apie velnią